Document ID: 32005R2107

32005R2107
L 337/20
JURNALUL OFÍCIAL AL UNIUNII EUROPENE
REGULAMENTUL (CE) NR. 2107/2005 AL COMISIEI
din 21 decembrie 2005
de modificare a Regulamentelor (CE) nr. 174/1999, (CE) nr. 2771/1999, (CE) nr. 2707/2000, (CE) nr. 214/2001 și (CE) nr. 1898/2005 în sectorul laptelui și al produselor lactate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolele 10 și 15, articolul 31 alineatul (14) și articolul 40,
întrucât:
(1)
Începând cu 1 ianuarie 2006, Directiva 92/46/CEE a Consiliului din 16 iunie 1992 de stabilire a normelor de sănătate pentru producerea și introducerea pe piață a laptelui crud, a laptelui tratat termic și a produselor lactate (2) se abrogă prin Directiva 2004/41/CE a Parlamentului European și a Consiliului (3) și se înlocuiește cu Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare (4) și cu Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (5).
(2)
Din motive de claritate, este necesară adaptarea în consecință a trimiterilor la Directiva 92/46/CEE care sunt prevăzute: în Regulamentul (CE) nr. 174/1999 al Comisiei din 26 ianuarie 1999 de stabilire a normelor de aplicare a Regulamentului (CEE) nr. 804/68 al Consiliului în ceea ce privește licențele de export și restituirile la export în cazul laptelui și produselor lactate (6); în Regulamentul (CE) nr. 2771/1999 al Comisiei din 16 decembrie 1999 de stabilire a normelor de aplicare a Regulamentului (CE) nr. 1255/1999 al Consiliului privind măsurile de intervenție pe piața untului și smântânii (7); în Regulamentul (CE) nr. 2707/2000 al Comisiei din 11 decembrie 2000 de stabilire a normelor de aplicare a Regulamentului (CE) nr. 1255/1999 al Consiliului privind acordarea de ajutoare comunitare pentru furnizarea laptelui și a anumitor produse lactate elevilor din instituțiile școlare (8); în Regulamentul (CE) nr. 214/2001 al Comisiei din 12 ianuarie 2001 de stabilire a normelor de aplicare a Regulamentului (CE) nr. 1255/1999 al Consiliului în ceea ce privește intervenția pe piața laptelui praf degresat (9); în Regulamentul (CE) nr. 1898/2005 al Comisiei din 9 noiembrie 2005 de stabilire a normelor de aplicare a Regulamentului (CE) nr. 1255/1999 al Consiliului în ceea ce privește măsurile de comercializare a smântânii, untului și a untului concentrat pe piața comunitară (10).
(3)
În conformitate cu articolul 1 litera (a) din Regulamentul (CE) nr. 1898/2005, untul de intervenție achiziționat în conformitate cu articolul 6 alineatul (2) din Regulamentul (CE) nr. 1255/1999 pentru a fi vândut la preț redus trebuie să fie intrat în stoc înainte de 1 ianuarie 2003. Ținând seama de cantitățile rămase disponibile, precum și de situația existentă pe piață, este necesar să se înlocuiască data menționată anterior cu 1 ianuarie 2004, rezultând astfel necesitatea de a modifica articolul 1 litera (a) din regulamentul menționat anterior.
(4)
Măsurile prevăzute de prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
La articolul 1 din Regulamentul (CE) nr. 174/1999, alineatul (4) se înlocuiește cu următorul text:
„(4) Pentru a putea beneficia de o restituire, produsele prevăzute la articolul 1 din Regulamentul (CE) nr. 1255/1999 trebuie să fie conforme dispozițiilor din Regulamentul (CE) nr. 852/2004 al Parlamentului European și al Consiliului (11) și Regulamentul (CE) nr. 853/2004 al Parlamentului European și al Consiliului (12) și, în special, să fie preparate într-o unitate desemnată și să îndeplinească cerințele privind marcajul de identificare, prevăzute în secțiunea I din anexa II la Regulamentul (CE) nr. 853/2004.
Articolul 2
La articolul 5 alineatul (1) din Regulamentul (CE) nr. 2771/1999, litera (a) se înlocuiește cu următorul text:
„(a)
respectiva întreprindere este desemnată în conformitate cu articolul 4 din Regulamentul (CE) nr. 853/2004 al Parlamentului European și al Consiliului (13) și dispune de instalațiile tehnice corespunzătoare;
Articolul 3
La articolul 3 din Regulamentul (CE) nr. 2707/2000, alineatul (6) se înlocuiește cu următorul text:
„(6) Se acordă un ajutor pentru produsele enumerate în anexa I la prezentul regulament numai în cazul în care produsele respectă cerințele Regulamentului (CE) nr. 852/2004 al Parlamentului European și al Consiliului (14) și ale Regulamentului (CE) nr. 853/2004 al Parlamentului European și al Consiliului (15) și, în special, cerințele privind prepararea într-o unitate desemnată și cerințele privind marcajul de identificare, prevăzute în secțiunea I din anexa II la Regulamentul (CE) nr. 853/2004.
Articolul 4
Regulamentul (CE) nr. 214/2001 se modifică după cum urmează:
1.
La articolul 3 alineatul (1), litera (a) se înlocuiește cu următorul text:
„(a)
sunt desemnate în conformitate cu articolul 4 din Regulamentul (CE) nr. 853/2004 al Parlamentului European și al Consiliului (16) și dispun de instalațiile tehnice corespunzătoare;
2.
În anexa I, nota de subsol 5 se înlocuiește cu următorul text:
„(5)
Laptele utilizat pentru fabricarea laptelui praf degresat trebuie să îndeplinească cerințele prevăzute în secțiunea IX din anexa III la Regulamentul (CE) nr. 853/2004.”
Articolul 5
Regulamentul (CE) nr. 1898/2005 se modifică după cum urmează:
1.
La articolul 1 litera (a), „1 ianuarie 2003” se înlocuiește cu „1 ianuarie 2004”.
2.
La articolul 5 alineatul (1), paragraful al doilea se înlocuiește cu următorul text:
„Untul, untul concentrat, smântâna și produsele intermediare prevăzute la primul paragraf îndeplinesc cerințele Regulamentului (CE) nr. 852/2004 al Parlamentului European și al Consiliului (17) și ale Regulamentului (CE) nr. 853/2004 al Parlamentului European și al Consiliului (18), în special, în ceea ce privește prepararea într-o unitate desemnată și îndeplinirea cerințelor referitoare la marcajul de identificare, prevăzute în secțiunea I din anexa II la Regulamentul (CE) nr. 853/2004.
3.
La articolul 13 alineatul (1), litera (b) se înlocuiește cu următorul text:
„(b)
după caz, a fost desemnată în conformitate cu articolul 4 din Regulamentul (CE) nr. 853/2004;”.
4.
La articolul 47 alineatul (1), paragraful al doilea se înlocuiește cu următorul text:
„Untul îndeplinește cerințele Regulamentelor (CE) nr. 852/2004 și (CE) nr. 853/2004, în special în ceea ce privește prepararea într-o unitate desemnată și îndeplinirea condițiilor referitoare la marcajul de identificare, prevăzute în secțiunea I din anexa II la Regulamentul (CE) nr. 853/2004.”
5.
La articolul 63 alineatul (2), litera (a) se înlocuiește cu următorul text:
„(a)
este desemnată în conformitate cu articolul 4 din Regulamentul (CE) nr. 853/2004;”.
6.
La articolul 72 litera (b), punctul (ii) se înlocuiește cu următorul text:
„(ii)
cerințele Regulamentelor (CE) nr. 852/2004 și (CE) nr. 853/2004, în special în ceea ce privește prepararea într-o unitate desemnată și îndeplinirea condițiilor referitoare la marcajul de identificare, prevăzute în secțiunea I din anexa II la Regulamentul (CE) nr. 853/2004.”
7.
La articolul 81, alineatul (1) se înlocuiește cu următorul text:
„(1) Untul se livrează beneficiarului în ambalaje care cuprind, într-o formă lizibilă și de neșters, în afară de mențiunea clasei naționale de calitate și de marcajul de identificare, în conformitate cu articolul 72 litera (b), una sau mai multe dintre mențiunile prevăzute în anexa XVI punctul 1.”
Articolul 6
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică începând cu 1 ianuarie 2006, cu excepția articolului 5 alineatul (1), care se aplică de la 16 decembrie 2005.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 decembrie 2005.

Labels: 7
0
17
5